Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 608/12/4404	Nové Zámky, 12.9.2012
EEČ : 2-33-126-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Hoci mu z ustanovenia § 71 odsek 1  Zákona o rodine vyplýva povinnosť vyživovať  svoju manželku XXXXX, narodenú  XXXXX,  prechodne bytom XXXXX, XXXXX, okres XXXXX  a  podľa  uznesenia  Okresného súdu  XXXXX spisovej značky 7C 297/2010 -  21  zo dňa   14.12.2010  je povinný prispievať  na jej  výživu   mesačne sumou  150,00 €,  vždy do 15. dňa  toho - ktorého mesiaca  vopred,  vyživovaciu  povinnosť si neplní   pravidelne mesačne,   čím za mesiace február a marec  roku 2012  a od   01.05.2012  do 31.08.2012   vznikol na výživnom dlh v sume 900,00 €.  

lebo zanikla trestnosť činu
Odôvodnenie:
         Poverený príslušník Obvodného oddelenia PZ XXXXX uznesením spisovej značky  ČVS: ORP - 761/ŠT-NZ-2012 zo dňa  03.08.2012   podľa § 199 odsek 1 Trestného poriadku začal trestné stíhanie vo veci prečinu zanedbania povinnej výživy  podľa § 207 odsek 1 Trestného zákona   a uznesením  zo   dňa  15.08.2012    podľa  § 206 odsek 1 Trestného poriadku stíha  XXXXX, ako obvineného z prečinu zanedbania povinnej výživy podľa § 207 odsek 1 Trestného zákona,   na tom skutkovom základe, ako je to uvedené vo výrokovej časti uznesenia.

        Svedkyňa   XXXXX    pred   povereným príslušníkom Obvodného oddelenia PZ  XXXXX dňa 16.08.2012  uviedla, že  od obvineného obdržala sumu 900,00 € prevodom na svoj  účet, čím si  obvinený  splnil vyživovaciu povinnosť voči jej osobe  za stíhané obdobie v plnej výške. 

        Teda obvinený  využil ustanovenie o účinnej ľútosti v zmysle § 86 písmeno a/ Trestného zákona  a vyživovaciu povinnosť   dodatočne splnil  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.

         Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka